Ijod maktablari va ixtisoslashtirilgan maktablar faoliyatini yanada takomillashtirish chora-tadbirlari toʻgʻrisida
(resolution, 2025-11-19)

Yoshlarning isteʼdodi va qobiliyatini har tomonlama rivojlantirish, ularning ilm-fanni egallashga boʻlgan intilishlarini qoʻllab-quvvatlash, iqtidorini roʻyobga chiqarish, uzluksiz taʼlim tizimini yanada takomillashtirish, sifatli taʼlim xizmatlaridan foydalanish imkoniyatlarini oshirish borasida izchil chora-tadbirlar amalga oshirib kelinmoqda. Yoshlarning intellektual va ijodiy salohiyatini rivojlantirish, iqtidorli oʻquvchilarni qoʻllab-quvvatlash va ragʻbatlantirish uchun zarur shart-sharoitlar yaratish hamda ularni barkamol, jismonan va ruhan sogʻlom shaxs sifatida Vatanga sadoqat ruhida tarbiyalash, bolalarda mehnatsevarlik, vatanparvarlik, fidoyilik, keng dunyoqarashga ega komil inson boʻlishga intilish tuygʻusini shakllantirish maqsadida ijod maktablari va ixtisoslashtirilgan maktablar tashkil etildi. Ijod maktablari va ixtisoslashtirilgan maktablarda oʻquvchi yoshlarga buyuk ajdodlarimiz va adiblarimizning boy ijodiy merosini oʻrgatish, ularga munosib voris etib tarbiyalashga yoʻnaltirilgan kompleks oʻquv-tarbiya jarayonlari yoʻlga qoʻyildi. Ijod maktablari va ixtisoslashtirilgan maktablar faoliyatini takomillashtirish, yosh isteʼdodlarni yanada qoʻllab-quvvatlash, ragʻbatlantirish hamda ularga zamon talablaridan kelib chiqib taʼlim va tarbiya berish tizimini yanada rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligining (keyingi oʻrinlarda — Agentlik) ushbu Agentlik tizimidagi ijod maktablari va ixtisoslashtirilgan maktablarning (keyingi oʻrinlarda ijod maktablari va ixtisoslashtirilgan maktablar) oʻquv rejalari va oʻquv dasturlarini yangidan ishlab chiqish hamda ularda interaktiv tarzda chuqurlashtirib oʻqitish haqidagi taklifiga rozilik berilsin. 2. Quyidagilar: Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi ijod maktablari va ixtisoslashtirilgan maktablarning tayanch oʻquv rejasi 1-ilovaga muvofiq; Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi ijod maktablari va ixtisoslashtirilgan maktablarni otaliqqa olish va rivojlantirish uchun biriktiriladigan oliy taʼlim muassasalari, vazirliklar, idoralar hamda mahalliy ijro etuvchi hokimiyat organlari roʻyxati 2-ilovaga muvofiq tasdiqlansin. 3. Quyidagilarga: a) ijod maktablari va ixtisoslashtirilgan maktablarni otaliqqa olgan oliy taʼlim muassasalariga: ixtisoslik yoʻnalishlaridan kelib chiqib maktablarga oliy taʼlim muassasalarining yuqori malakali professor-oʻqituvchilarini dars mashgʻuloti oʻtishga yoʻnaltirish tartibini tegishli kasaba uyushmasi bilan kelishgan holda ishlab chiqish va amaliyotga tatbiq etish; maktablarda oʻqituvchilarni yuqori malakali mutaxassislardan iborat tarkibda shakllantirishga koʻmaklashish, xususan, ularda magistrlik darajasiga ega boʻlgan pedagoglar sonini bosqichma-bosqich oshirib borish choralarini koʻrish; taʼlim jarayoniga innovatsion pedagogik usul va texnologiyalarni joriy qilishning ilmiy asoslarini yanada mustahkamlash choralarini koʻrish; yuqori sinf oʻquvchilarini ixtisoslik fani boʻyicha oliy taʼlim muassasalarida taʼlimni davom ettirishga yoʻnaltirish; bolalarning ijodiy qobiliyati va iqtidorini rivojlantirish, shuningdek, ularning maktabdan tashqari vaqtlarini samarali tashkil etish maqsadida zamonaviy usul va uslublarini joriy etish; b) ijod maktablari va ixtisoslashtirilgan maktablarga biriktirilgan vazirliklar, idoralar hamda mahalliy ijro etuvchi hokimiyat organlariga: Agentlik bilan birgalikda bir oy muddatda biriktirilgan maktablar faoliyatini rivojlantirish boʻyicha chora-tadbirlar rejasini tasdiqlash va ijrosini taʼminlash; Oʻzbekiston Respublikasi Prezidentining 5 ta tashabbusi doirasida maktablarda amalga oshirilayotgan ishlar samaradorligini oshirish; oʻquvchilarda vatanparvarlik tuygʻusini kamol toptirish maqsadida taniqli davlat va jamoat arboblari, sohaning ijodkor va ilgʻor yoshlari bilan uchrashuvlar tashkil qilish; oʻquvchilarning ilm-fanga boʻlgan qiziqishlarini yanada kuchaytirishga qaratilgan, ularning zehnini charxlovchi va ilmiy qiziqishlarini qoʻllab-quvvatlovchi tadbirlarni tashkil qilish; maktablarning kuzatuv kengashlariga ularni otaliqqa olgan tashkilotlarning rahbarlariga raislik qilish vazifalari yuklansin. 4. Agentlik Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi hamda Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi bilan birgalikda oʻn kun muddatda 1-ilovaga muvofiq tasdiqlangan tayanch oʻquv rejadagi fanlarning oʻquv dasturlari va darsliklar majmualarini yangidan shakllantirish boʻyicha aniq choralar belgilangan “yoʻl xaritasi”ni tasdiqlasin va uning ijrosini taʼminlash maqsadida ishchi guruhni shakllantirsin. Bunda Agentlik tomonidan: Oʻzbekiston Respublikasi Xalq taʼlimi vazirligi hamda Oliy va oʻrta maxsus taʼlim vazirligi bilan birgalikda 2020-yil 1-iyulga qadar tayanch oʻquv rejadagi fanlarning oʻquv dasturlarini ishlab chiqish; Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi hamda darslik mualliflari bilan birgalikda 2020-yil 1-avgustga qadar ixtisoslik fanlari boʻyicha darsliklarni, 2020-2021-yillarda asosiy fanlar boʻyicha dasrliklarni bosqichma-bosqich yaratish va chop etish ishlarini amalga oshirish nazarda tutilsin. 5. Agentlikning ijod maktablari va ixtisoslashtirilgan maktablarda dars va fakultativ mashgʻulotlarni olib borishda ilgʻor xorijiy mamlakatlarning eʼtirof etilgan darsliklaridan foydalanish toʻgʻrisidagi taklifiga rozilik berilsin. 6. Agentlik: a) manfaatdor vazirliklar va idoralar bilan birgalikda ikki oy muddatda ijod maktablari va ixtisoslashtirilgan maktablarga tashabbuskor, keng dunyoqarash hamda yuqori ilmiy salohiyatga ega ilgʻor pedagog kadrlarni tanlov asosida ishga jalb qilish tartibini; ijod maktablari va ixtisoslashtirilgan maktablarning ichki mehnat tartibi qoidalarini ishlab chiqsin va belgilangan tartibda tasdiqlasin. Bunda oʻqituvchining: fan yoʻnalishi boʻyicha kamida bakalavr darajasidagi oliy pedagogik maʼlumot va kamida ikkinchi malaka toifasiga ega boʻlishi; oʻquv fanining ilmiy-nazariy asoslari, mazmuni va oʻquv jarayonida axborot-kommunikatsiya texnologiyalarini amaliyotda qoʻllay olishi, dars oʻtish metodikasi va uni tashkil etish texnikasini bilishi; xorijiy tillardan birini boshlangʻich darajada oʻzlashtirgan boʻlishi hamda ilgʻor xalqaro tajribadan xabardorligi; yuksak axloqiy fazilatlar hamda ijtimoiy-siyosiy bilimlarga ega boʻlishi; fan olimpiadalari, koʻrik-tanlovlar va turli musobaqalarda yutuqlarga erishganligi hamda professional tanlovlarda yuqori natijalarni qoʻlga kiritganligi kabi mezonlar nazarda tutilsin. b) Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi, Bandlik va mehnat munosabatlari vazirligi, Oʻzbekiston Kasaba uyushmalari federatsiyasi bilan birgalikda 2019/2020 oʻquv yili yakunida ijod maktablari va ixtisoslashtirilgan maktablarda taʼlim sifatini oshirish, jumladan, rahbar va pedagog xodimlar salohiyati boʻyicha oʻrganishlar oʻtkazsin hamda 2020/2021 oʻquv yilidan boshlab ijod maktablari va ixtisoslashtirilgan maktablarda taʼlim sifatini oshirish, shuningdek, ularga yuksak malakali rahbar va pedagog xodimlarni jalb etish choralarini koʻrsin; v) xalqaro rekruting kompaniyalari bilan hamkorlikda maktablarga yuqori malakali xorijiy pedagoglarni ishga yollashni yoʻlga qoʻysin; g) ijod maktablari va ixtisoslashtirilgan maktablar oʻqituvchilari, rahbar va pedagog xodimlarining xorijdagi yetakchi ilmiy va taʼlim muassasalarida malaka oshirishlarini tashkil etish yuzasidan har yil yakuniga qadar Oʻzbekiston Respublikasi Prezidenti huzuridagi Istiqbolli kadrlarni tayyorlash boʻyicha “El-yurt umidi” jamgʻarmasiga taklif kiritsin. 7. Belgilab qoʻyilsinki, 2020-yil sentabr oyidan boshlab: ijod maktablari va ixtisoslashtirilgan maktablarning maʼmuriy-boshqaruv, pedagogik, oʻquv-yordamchi, texnik va xizmat koʻrsatuvchi xodimlari lavozim maoshiga 100 foiz miqdorida oylik ustama haq toʻlanadi, shuningdek, ularni ish haqi fondi hisobiga 50 foizdan koʻp boʻlmagan miqdorda ragʻbatlantirish jamgʻarmasi tashkil etiladi; ijod maktablari va ixtisoslashtirilgan maktablarda dars bergan oliy taʼlim muassasalari professor-oʻqituvchilarining asosiy ish joyidagi lavozim maoshlariga oliy taʼlim muassasalarining budjetdan tashqari mablagʻlari hisobiga 30 foiz miqdorida ustama haq toʻlanadi; kelgusida Agentlik tizimida tashkil etiladigan boshqa ijod maktablari va ixtisoslashtirilgan maktablar uchun ham ushbu mehnatga haq toʻlash tizimi tatbiq etiladi. 8. Agentlik: a) Oʻzbekiston Respublikasi Xalq taʼlimi vazirligi, Oʻzbekiston yoshlar ittifoqi va boshqa manfaatdor vazirliklar va idoralar bilan birgalikda ikki oy muddatda iqtidorli bolalarni aniqlash va ijod maktablari va ixtisoslashtirilgan maktablarga saralab olish tartibini ishlab chiqsin va belgilangan tartibda tasdiqlanishini taʼminlasin. Bunda: Oʻzbekiston Respublikasi Xalq taʼlimi vazirligining tavsiyasiga muvofiq umumtaʼlim maktablaridagi ijodkor, izlanuvchan, isteʼdodli hamda turli tanlov va olimpiadalarda yuqori natijalar koʻrsatgan oʻquvchilarga; Oʻzbekiston yoshlar ittifoqi va Yoshlar akademiyasi tavsiyasiga muvofiq gazeta va jurnallarda ijod namunalari, sheʼr, hikoya, ilmiy maqolalar eʼlon qilgan oʻquvchilarga saralash imtihonlarida ishtirok etish imkoniyati berilishi nazarda tutilsin. b) Oʻzbekiston Respublikasi Moliya vazirligi hamda boshqa manfaatdor vazirliklar va idoralar bilan birgalikda uch oy muddatda ijod maktablari va ixtisoslashtirilgan maktablar xodimlari mehnatiga haq toʻlashning takomillashtirilgan tartibini belgilangan tartibda tasdiqlasin. v) ijod maktablari va ixtisoslashtirilgan maktablar oʻquvchilarining ovqatlanishi, ushbu maktablarda xoʻjalik faoliyati tizimli yoʻlga qoʻyilishi bilan bogʻliq moliyaviy masalalarni qayta koʻrib chiqsin hamda sarf-xarajatlarning Oʻzbekiston Respublikasi Davlat budjeti mablagʻlari hisobiga toʻliq qoplanishi choralarini koʻrsin. Bunda ijod maktablari va ixtisoslashtirilgan maktablar oʻquvchilarini ovqatlantirish tizimi autsorsing shartlari asosida tashkil etilishi inobatga olinsin. 9. Belgilab qoʻyilsinki: ijod maktablari va ixtisoslashtirilgan maktablar faoliyatini moliyalashtirish Oʻzbekiston Respublikasi Davlat budjeti mablagʻlari, yuridik va jismoniy shaxslarning homiylik xayriyalari hamda qonun hujjatlari bilan taqiqlanmagan boshqa manbalar hisobiga amalga oshiriladi; ijod maktablari va ixtisoslashtirilgan maktablarda fakultativ mashgʻulotlarni olib borish bilan bogʻliq xarajatlar Oʻzbekiston Respublikasi Davlat budjeti mablagʻlari hisobiga qoplanadi; Agentlikka ijod maktablari va ixtisoslashtirilgan maktablarning moddiy-texnik bazasi, pedagog kadrlarning salohiyati hamda ehtiyojidan kelib chiqqan holda oʻquvchilarni qabul qilish kvotalarini mustaqil belgilash, mavjud sinflarda oʻquvchilar sonini maqbullashtirish va toʻldirish, tayanch oʻquv rejasi doirasida oʻzgartirish kiritish huquqi beriladi; Vazirlar Mahkamasining 2019-yil 25-martdagi 244-son qarori bilan tasdiqlangan Oʻzbekiston Respublikasiga xorijdan ishchi kuchini jalb qilish va undan foydalanish tartibi toʻgʻrisidagi nizom Agentlik tizimidagi ijod maktablari va ixtisoslashtirilgan maktablarga hamda ushbu maktablarda ishlash uchun jalb etiladigan oʻqituvchilar va mutaxassislarga nisbatan tatbiq etilmaydi. 10. Oʻzbekiston Respublikasi Ichki ishlar vazirligi, Tashqi ishlar vazirligi vakolatlari doirasida Agentlik buyurtmalari boʻyicha jalb etiladigan xorijiy oʻqituvchilar va mutaxassislarga, shuningdek, ularning oila aʼzolariga kirish vizalarining rasmiylashtirilishini, belgilangan tartibda koʻp martalik vizalar berilishi va uzaytirilishini, shuningdek, ularning yashash manzillari boʻyicha vaqtinchalik roʻyxatdan oʻtkazilishi hamda uning muddati uzaytirilishini taʼminlasin. 11. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari budjetdan tashqari hamda qonunchilik bilan taqiqlanmagan boshqa manbalar hisobiga ijod maktablari va ixtisoslashtirilgan maktablarning moddiy-texnika bazasini takomillashtirish uchun qoʻshimcha mablagʻlarni jalb etish boʻyicha zarur choralar koʻrsin. 12. Agentlik manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 13. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi direktori S.N. Babaxodjayev zimmasiga hamda Vazirlar Mahkamasining Taʼlim va sogʻliqni saqlash masalalari kotibiyatiga yuklansin. T/r Oʻquv fanlari nomi Sinflar va haftalik oʻquv soatlari Haftalik umumiy soat 7 8 9 10 11 I. Asosiy fanlar 29 29 30 30 31 149 1. Ona tili va adabiyot 4 4 4 4 4 20 2. Oʻzbek tili/rus tili 3 3 3 3 3 15 3. Chet tili 4 4 4 4 4 20 4. Tarix 3 3 3 2 2 13 5. Tarbiya 1 1 1 1 1 5 6. Matematika 5 5 5 5 5 25 7. Informatika va axborot texnologiyalari 1 1 2 2 2 8 8. Fizika va astronomiya 2 2 2 2 3 11 9. Kimyo 2 2 2 2 2 10 10. Biologiya 2 2 2 2 2 10 11. Geografiya va iqtisodiyot 2 2 2 2 2 10 12. Chaqiruvga qadar boshlangʻich tayyorgarlik 1 1 2 II. * Ixtisoslik fanlari 4 4 4 4 4 20 III. ** Maktab ixtiyoridagi soat 1 1 1 1 1 5 Umumiy soatlar 34 34 35 35 36 174 IV. *** Fakultativ mashgʻulotlar 3 2 2 1 1 9 T/rTaʼlim muassasasining nomiOtaliqqa oladiganoliy taʼlim muassasalari nomiBiriktiriladiganvazirliklar, idoralar hamda mahalliy ijro etuvchi hokimiyat organlari1.Abdulla Oripov nomidagi ijod maktabiQarshi davlatuniversitetiRespublika maʼnaviyatva maʼrifat markazi,Qashqadaryo viloyati hokimligi2.Erkin Vohidov nomidagi ijod maktabiFargʻona davlat universitetiXalq taʼlimi vazirligi,Fargʻona viloyati hokimligi3.Muhammad Rizo Ogahiy nomidagi ijod maktabiUrganch davlat universitetiMadaniyat vazirligi,Xorazm viloyati hokimligi4.Isʼhoqxon Ibrat nomidagi ijod maktabiNamangan davlat universitetiOliy va oʻrta maxsus taʼlim vazirligi,Namangan viloyati hokimligi5.Halima Xudoyberdiyeva nomidagi ijod maktabiGuliston davlat universitetiSirdaryo viloyati hokimligi6.Abdulla Qodiriy nomidagi ijod maktabiA. Navoiy nomidagiOʻzbek tili va adabiyot universitetiFanlar akademiyasi,Toshkent shahar hokimligi7.Muhammad Yusuf nomidagi ijod maktabiAndijon davlat universitetiOʻzbekiston yoshlarittifoqi Markaziy Kengashi,Andijon viloyati hokimligi8.Hamid Olimjon va Zulfiya nomidagi ijod maktabiToshkent davlat jurnalistika universitetiOʻzbekiston Yozuvchilaruyushmasi,Jizzax viloyati hokimligi9.Ibroyim Yusupov nomidagi ijod maktabiQoraqalpoq davlat universitetiAxborot va ommaviy kommunikatsiyalar agentligi,Qoraqalpogʻiston Respublikasi Vazirlar Kengashi10.Muhammad al-Xorazmiy nomidagi ixtisoslashtirilgan maktabToshkent axborot texnologiyal?ri universiteti,Toshkent shahridagi Inxa universiteti,Toshkent shahridagi Amiti universitetiAxborot texnologiyalari va kommunikatsiyalarini rivojlantirish vazirligi,Toshkent shahar hokimligi11.Mirzo Ulugʻbek nomidagi ixtisoslashtirilgan maktabM. Ulugʻbek nomidagi Oʻzbekiston Milliy universitetiInnovatsion rivojlanishvazirligi,Toshkent shahar hokimligi12.Abu Ali ibn Sino nomidagi ixtisoslashtirilgan maktabToshkent tibbiyot akademiyasiSogʻliqni saqlashvazirligi,Toshkent shahar hokimligi